ADR-kurs er en type opplæring som fokuserer på sikker transport av farlig gods på vei. Forskrift om landtransport av farlig gods setter krav til hvordan sikker gjennomføring av transport skal foregå. Kravene gjelder både virksomhet, sjåfør og kjøretøy. For sjåførens del er det krav til opplæring. Denne opplæringen deles inn i ulike nivåer basert på hva som skal transporteres. Forskriften har som formål å verne liv, helse, miljø og materielle verdier mot uhell, ulykker og uønskede tilsiktede hendelser ved landtransport av farlig gods.
Typiske eksempler på farlig gods som transporteres i bulk eller som stykkgods på vei er:
kjemikalier
eksplosiver
radioaktivt materiale
olje
gass